PÁLYÁZATI FELHÍVÁS

1. Az Ajánlatkérő adatai
Szervezet: Székesfehérvár Városgondnoksága Kft.
Székhely: 8000 Székesfehérvár, Szent Vendel utca 17/A.
Telefonszám: +3670-6699-296
Szakfelelős: Feketéné Kósa Krisztina
Pályázati kapcsolattartó: Sári Viktória
E-mail: sari.viktoria@varosgondnoksag.hu

2. A pályázat tárgya és főbb feltételei
2.1. A pályázat tárgya
A szerződés tárgya:
„Professzionális kéziszerszámok és építőipari kisgépek beszerzése”
Ajánlatkérő saját tulajdonú, új, professzionális ipari kategóriájú géppark beszerzését kívánja megvalósítani.
2.2. Mennyiség és műszaki tartalom
A Székesfehérvár Városgondnoksága Kft. saját tulajdonú, új, professzionális ipari kategóriás géppark beszerzését határozta meg célként. A beszerzési eljárás során az Ajánlatkérő a jelenlegi flotta használati tapasztalatai alapján kialakított, szigorú és márkafüggetlen műszaki, valamint szolgáltatási szinteket követel meg a pályázóktól.

Beszerzendő eszközök: A mellékelt Műszaki specifikáció és ajánlat excel táblázat tartalmazza a beszerezni kívánt gépek pontos megnevezését, mennyiségét és a márkafüggetlenül meghatározott minimális teljesítmény-követelményeket.
Az Ajánlatkérő a szerződés aláírásától számított 6 hónapos időtartamra a Műszaki specifikáció és ajánlat excel táblázat szerinti mennyiségre vonatkozóan meghatározott Ajánlati ár nettó 30%-os értékéig opciós keretet (pótrendelési lehetőséget) határoz meg az egyenértékű szerszámgép-tételekre, akkumulátorokra és töltőkre vonatkozóan. Az opciós keret lehívása az Ajánlatkérő kizárólagos joga, annak igénybevételére nem kötelezhető.
Az Ajánlattevő garantálja, hogy a jelen eljárásban a Műszaki specifikáció és ajánlat excel táblázatban megajánlott egyedi nettó egységárakat a szerződés aláírásától számított 6 hónapig maximális árakként (árplafonként) fixen fenntartja, és a pótrendeléseket legfeljebb ezen az áron teljesíti, függetlenül a piaci áringadozásoktól vagy inflációtól.
Márkafüggetlenség és egyenértékűség:
A pályázati eljárás követelményeinek és a belső beszerzési szabályzatnak megfelelően a jelen műszaki kiírás konkrét márkaneveket nem tartalmaz, a versenysemlegességet teljes mértékben biztosítja. A megadott paraméterek szigorú minimális műszaki követelmények. Az Ajánlattevő által megajánlott eszközöknek mindenben meg kell felelniük az elvárt paramétereknek, vagy meg kell haladniuk azokat. A pályázat során kizárólag professzionális, ipari kategóriájú gépek ajánlhatók meg. Barkács, hobbi vagy féliparos kategóriájú eszközök megajánlása az ajánlat érvénytelenné nyilvánítását vonja maga után.
Valamennyi megajánlott termék új, használatba nem vett, sorozatgyártású, az ajánlattételi határidő időpontjában az EGT területén hivatalosan forgalmazott termék legyen. A motoros akkumulátoros gépek szénkefe nélküli motorral, valamint beépített elektronikus túlterhelés-, túlmelegedés- és mélykisülés-védelemmel kell, hogy rendelkezzenek.
Egységes akkumulátor-platform követelménye:
A mindennapi munkavégzés hatékonysága, a logisztika egyszerűsítése és az akkumulátorok korlátlan átjárhatósága érdekében kiemelt elvárás, hogy az összes megajánlott akkumulátoros gép (fúrók, csavarozók, csiszolók, kézi körfűrészek, keverőgép, LED munkalámpa) egyetlen közös, azonos akkumulátor-platformon működjön. Az Ajánlattevőnek írásban nyilatkoznia kell arról, hogy az általa megajánlott akkus szerszámok mindegyike fizikailag és elektronikusan is kompatibilis a szállítandó akkumulátor-csomagokkal.
Az akkumulátorok és töltők a gép gyártója vagy az akkumulátor-platform jogosult gyártója által jóváhagyott eredeti termékek legyenek. Harmadik fél által gyártott akkumulátor-adapter használata nem megengedett, az ilyen ajánlat érvénytelen. Az egységes akkumulátor-rendszeren belül az egy- és kétakkumulátoros (pl. 2x18V), valamint a visszafelé kompatibilis, többfeszültségű technológiai megoldások egyaránt elfogadhatók, amennyiben az egységes akkumulátor-platform követelményei teljesülnek.
Az opciós keret terhére történő pótrendelés esetén, valamint kifutó modellek generációváltásakor az Ajánlattevő kizárólag olyan új utódmodellt ajánlhat meg, amely ugyanazon akkumulátor-platformon működik, és az eredeti géppel műszakilag teljesen egyenértékű vagy fejlettebb.
Az „egyenértékű” kifejezés alatt az Ajánlatkérő az alábbiakat érti:
· azonos vagy nagyobb teljesítmény,
· azonos funkciókör,
· azonos vagy kedvezőbb terhelhetőség,
· azonos akkumulátor-platform,
· azonos vagy kedvezőbb biztonsági és elektronikai védelem.

2.3. Részajánlattétel
Részajánlattételre nincs lehetőség.
Az ajánlattevőnek a Műszaki specifikáció és ajánlati táblázat valamennyi tételére ajánlatot kell tennie.

2.4. Szerződéses feltételek
a) A szerződés időtartama, teljesítési határidő, késedelmi kötbér
Az opciós beszerzési lehetőség a szerződés aláírásától számított 6 hónapos időtartamra áll fenn.
A Nyertes Ajánlattevő köteles a megajánlott teljes gépparkot és az összes tartozékot a szerződés mindkét fél általi aláírásától (hatálybalépésétől) számított legfeljebb 15 naptári napon belül hiánytalanul leszállítani az Ajánlatkérő telephelyére (8000 Székesfehérvár, Szent Vendel utca 17/a.). A szállítás során a részteljesítés (szakaszos szállítás és átadás-átvétel) megengedett, amennyiben az egyes részszállítmányok gépei működőképesek, és a hozzájuk tartozó akkumulátorokkal/töltőkkel együtt kerülnek átadásra. A teljes géppark hiánytalan leszállításának végső határideje a 15. naptári nap."

A szállítási határidő elmulasztása esetén a Szállító napi 0,5% mértékű késedelmi kötbér megfizetésére köteles (a nettó beszerzési értékre vetítve). 15 napot meghaladó késedelem esetén az Ajánlatkérő jogosult a szerződéstől egyoldalúan elállni és meghiúsulási kötbért követelni.
b) Fizetési feltételek
A részteljesítés lehetősége részszámla benyújtására nem jogosít; a Nyertes Ajánlattevő a teljes géppark szerződésszerű átadás-átvételét követően jogosult számlát kiállítani 
c) Jótállási (Garanciális) feltételek és szolgáltatási szintek 
Az üzembiztonság garantálása érdekében az Ajánlatkérő az alábbi szigorú jótállási és szervizfeltételeket köti ki, melyeket a Nyertes Ajánlattevőnek a teljes szerződéses időszak alatt kötelezően biztosítania kell: 
Az Ajánlattevő köteles gyártó által feljogosított szervizhátteret és a gépek gyártásból való kivezetését követően legalább 5 évig tartó gyári alkatrész-ellátást biztosítani.
•	Kiterjesztett jótállás: A géptestekre vonatkozóan a minimálisan elvárt teljes körű jótállási idő 36 hónap (3 év) (hosszabb időtartamú jótállás megajánlható, a jótállás időtartama az ajánlat tartalma szerint véglegesítendő), míg az akkumulátorokra és töltőkre vonatkozóan 24 hónap (2 év) (hosszabb időtartamú jótállás megajánlható, a jótállás időtartama az ajánlat tartalma szerint véglegesítendő). A gyártói kiterjesztett jótállás regisztrációját a Nyertes Ajánlattevő (Szállító) köteles saját költségén elvégezni, és az igazolásokat az átadáskor dokumentáltan átadni. A gépekre vállalt (minimálisan elvárt 36 hónap), valamint az akkumulátorokra és töltőkre vállalt (minimálisan elvárt 24 hónap) jótállásnak a gazdasági, közületi és napi professzionális használatra is érvényesnek kell lennie. A jótállás nem zárhatja ki, és semmilyen formában nem korlátozhatja a munkáltatói szervezet (Ajánlatkérő) általi, munkavégzés keretében történő intenzív ipari használatot.
•	Háztól-házig szállítás: A garanciális meghibásodású eszközök elszállítását és a javított eszközök visszaszállítását az Ajánlatkérő telephelyéről (8000 Székesfehérvár, Szent Vendel utca 17/a.) a Szállító köteles saját költségén és logisztikájával (futárszolgálat vagy saját járat útján) megszervezni.
•	Szigorú javítási határidő: A garanciális szervizelés maximális átfutási ideje a gép elszállításától számított legfeljebb 5 munkanap.
•	Kötelező cseregép biztosítása: Amennyiben a javítási idő a 5 munkanapot meghaladja, a Szállító köteles a 6. munkanaptól kezdődően a javítás teljes befejezéséig az átvett géppel megegyező funkciójú és azonos vagy magasabb teljesítményű cseregépet teljesen díjmentesen az Ajánlatkérő rendelkezésére bocsátani.
•	Akkumulátor kapacitás-garancia: A 24 hónapos (az ajánlat tartalma szerint véglegesítendő) jótállási időszak alatt rendeltetésszerű használat mellett az akkumulátorok valós kapacitása nem csökkenhet a gyári névleges érték 70%-a alá. Ennél nagyobb mértékű kapacitásvesztés esetén a Szállító köteles az akkumulátort díjmentesen újra cserélni.
•	Garancia utáni szolgáltatások: Az Ajánlattevőnek szavatolnia kell a gyári alkatrész-ellátást a gépek gyártásból való kivezetését követő legalább 5 évig. 
•	Nem garanciális javítások kezelése: A jótállási időszak alatt felmerülő, nem garanciális jellegű (pl. kezelési hiba, külső fizikai sérülés miatti) meghibásodások esetén a Szállító köteles a gép beérkezését követő legfeljebb 2 munkanapon belül írásos, tételes és díjmentes árajánlatot adni a javítási költségekről (anyag- és munkadíj). Amennyiben az Ajánlatkérő az árajánlatot elfogadja, a javítás átfutási ideje nem haladhatja meg az 5 munkanapot. Ezen fizetős javítások ideje alatt a Szállító köteles kedvezményes bérleti díj ellenében cseregépet biztosítani, amennyiben azt az Ajánlatkérő igényli. A javítások során kizárólag eredeti gyári alkatrészek használhatók fel, a rezsióradíj és az alkatrészárak nem haladhatják meg a Szállító mindenkori hivatalos listaárait.
d) Opciós beszerzés és pótrendelési lehetőségek
Opciós keret meghatározása:
Az Ajánlatkérő a szerződés aláírásától számított 6 hónapos időtartamra a Műszaki specifikáció és ajánlat excel táblázat szerinti mennyiségre vonatkozóan meghatározott Ajánlati ár nettó 30%-os opciós keretet (mennyiségi pótrendelési lehetőséget) határoz meg az egyenértékű szerszámgép-tételekre, akkumulátorokra és töltőkre vonatkozóan. Az opciós keret lehívása az Ajánlatkérő kizárólagos joga, annak igénybevételére nem kötelezhető.
Egységár-garancia és kedvezmény-átvezetés (Árplafon): 
Az Ajánlattevő garantálja, hogy a jelen eljárásban megajánlott egyedi nettó egységárakat a szerződés aláírásától számított 6 hónapig maximális árakként (árplafonként) fixen fenntartja, és a pótrendeléseket legfeljebb ezen az áron teljesíti, függetlenül a piaci áringadozásoktól vagy inflációtól.
Amennyiben a Szállító (vagy a gyártó hivatalos magyarországi képviselete) a pótrendelés időpontjában a megrendelni kívánt eszközre a szerződéses egységárnál kedvezőbb nyilvános akciót, promóciót vagy listaárat biztosít, úgy a Szállító a pótrendelés teljesítése során a mindenkori alacsonyabb (kedvezményes) árat köteles alkalmazni az Ajánlatkérő javára.
Kifutó modellek és generációváltás kezelése:
Amennyiben egy megajánlott gép- vagy akkumulátortípus gyártása a pótrendelés idején már megszűnik, a Szállító köteles a gyártó által megjelölt, azzal műszakilag teljesen egyenértékű vagy fejlettebb, ugyanazon akkumulátor-platformon működő új utódmodellt (új generációs eszközt) biztosítani az eredetileg megajánlott nettó szerződéses egységáron.
Jótállási és szolgáltatási feltételek automatikus kiterjesztése:
Minden opciós keret terhére beszerzett új eszközre hiánytalanul és automatikusan kiterjednek a jelen kiírásban meghatározott Jótállási és Szolgáltatási feltételek: a géptestekre minimum 36 hónap (ajánlat tartalma szerint véglegesítendő), az akkumulátorokra minimum 24 hónap (ajánlat tartalma szerint véglegesítendő) kiterjesztett garancia, a háztól-házig szállítás, a maximum 5 munkanapos szervizidő, valamint a 6. munkanaptól kötelezően biztosítandó ingyenes cseregép.
e) Egyéb feltételek
A részletes szerződéses feltételeket a pályázati felhívás mellékletét képező szerződéstervezet tartalmazza.

3. Részvételi feltételek
Az eljárásban nem lehet ajánlattevő vagy alvállalkozó, aki:
· végelszámolás, csőd- vagy felszámolási eljárás alatt áll;
· tevékenységét felfüggesztették;
· lejárt és ki nem egyenlített adó-, vám- vagy járuléktartozással rendelkezik;
· az önkormányzati adóhatóság felé lejárt tartozással rendelkezik.
Az igazolás módja
Az ajánlathoz csatolni kell:
· az ajánlattevő és – amennyiben releváns – alvállalkozója cégkivonatát vagy azzal egyenértékű nyilvántartási adatát;
· a kizáró okok fenn nem állásáról szóló nyilatkozatot;
· szükség esetén a változásbejegyzési eljárás dokumentumait.

4. Az ajánlatok értékelése
Értékelési szempontrendszer és bírálati módszer
A pályázatok értékelése során az Ajánlatkérő a hosszú távú gazdasági és üzembiztonsági érdekeinek megfelelően a legjobb ár-érték arány értékelési szempontot alkalmazza az alábbiak szerint:
1) Értékelési szempontok és súlyszámok, pontkiosztás

	Szempont
	Súlyszám

	1) Megajánlott összesített nettó beszerzési ár (nettó Ft) (az ajánlattevő által beárazott Műszaki specifikáció és Ajánlat táblázat Ajánlati ár összesen (nettó Ft) sorában megajánlott összeg)
	8

	2) Jótállás időtartama a gépek esetén (hónap) (minimum 36 hónap; az ajánlatkérő a 60 hónap és ennél kedvezőbb megajánlásokra egyaránt a maximális pontszámot adja)
	1

	3) Jótállás időtartama akkumulátorok és töltők esetén (hónap) (minimum 24   hónap; az ajánlatkérő a 36 hónap és ennél kedvezőbb megajánlásokra egyaránt a maximális pontszámot adja)
	1



Az ajánlatok szempontok szerinti tartalmi elemeinek értékelése során adható pontszám alsó és felső határa: 0-100.

2) Az értékelés módszere az 1) szempont esetén ( Megajánlott összesített nettó beszerzési ár (nettó Ft)) esetében: fordított arányosítás

Fordított arányosítás esetén az ajánlatkérő a legkedvezőbb tartalmi elemre a maximális pontot (100 pont) adja, a többi ajánlat tartalmi elemére pedig a legkedvezőbb tartalmi elemhez viszonyítva az alábbiak szerint fordítottan arányosan számolja ki a pontszámokat.

P = Alegjobb/Avizsgált x 100

P: a vizsgált ajánlati elem adott szempontra vonatkozó pontszáma
Alegjobb: a legelőnyösebb ajánlat tartalmi eleme (legalacsonyabb érték)
Avizsgált: a vizsgált ajánlat tartalmi eleme

Nullás megajánlás nem értékelhető fordított arányosítás esetén, nullás megajánlás esetén a fenti képlet torz eredményt mutat, amely sérti az ajánlattevők esélyegyenlőségét, ennek megfelelően az ajánlat érvénytelenségét eredményezi.

Amennyiben e szempontra valamennyi ajánlattevő azonos ajánlatot ad, abban az esetben valamennyi e szempontra vonatkozó ajánlat maximális pontszámot kap.

3) Az értékelés módszere a 2) és 3) szempont (Jótállás időtartama) esetében:

Azok az ajánlatok, melyek a tárgyi értékelési szempont tekintetében a legkedvezőtlenebb értéket tartalmazzák, az értékelés során adható pontszám alsó határával megegyező pontszámot (0 pont), a legkedvezőbb szintet elérő vagy annál kedvezőbb értéket tartalmazó ajánlatok pedig egyaránt az értékelés során adható pontszám felső határával megegyező pontszámot (100 pont) kapnak. Az ajánlatkérő által meghatározott két szélső érték (legkedvezőtlenebb és legkedvezőbb) közé eső megajánlás pedig a két szélső értéktől való távolságok arányának megfelelően az alábbi képlet alkalmazásával kerül pontozásra. 

Pvizsgált = (Avizsgált – Alegkedvezőtlenebb) / (Alegkedvezőbb – Alegkedvezőtlenebb) x (Pmax – Pmin) + Pmin

ahol
P: a vizsgált ajánlati adott szempontra vonatkozó pontszáma
Pmax: a pontskála felső határa
Pmin: a pontskála alsó határa

A legkedvezőbb: : A legkedvezőbb: az ajánlatkérő által meghatározott legkedvezőbb érték, amelyre a maximális pontszámot adja  a  2) szempont esetén 60 hónap; a 3) szempont esetén 36 hónap).

Alegkedvezőtlenebb: az értelmezhető legkedvezőtlenebb érték, amire az ajánlatkérő a minimális pontszámot adja (a 2) szempont esetén ez az érték 36 hónap; a 3) szempont esetén ez az érték 24 hónap)
Avizsgált: a vizsgált ajánlat tartalmi eleme

Ha az adott szempontra vonatkozó legjobb ajánlat megegyezik az ajánlatkérő által meghatározott legkedvezőtlenebb értékkel (azaz valamennyi ajánlattevő a 2) szempont esetén 36 hónapot, a 3) szempont esetén 24 hónapot ajánl), valamennyi ezen szempontra vonatkozó ajánlat a minimális pontszámot (0 pont) kapja.

Ajánlat egész hónapokban tehető meg érvényesen.

Az ajánlatkérő felhívja a figyelmet, hogy a képletbe akkor is a legkedvezőbbként meghatározott értéket (Alegkedvezőbb) helyettesíti be az Alegkedvezőbb és az Avizsgált értékbe egyaránt, ha a vizsgált ajánlati elem az ajánlatkérő által legkedvezőbbként meghatározott értéknél (amely a 2) szempont esetén 60 hónap; a 3) szempont esetén 36 hónap) értéknél kedvezőbb.

4) Az ajánlatok összpontszámának kiszámítása

Az ajánlatkérő az ajánlatok értékelése során az egyes szempontok tartalmi elemére adott értékelési pontszámot megszorozza az adott szemponthoz rendelt súlyszámmal, a szorzatokat pedig ajánlatonként összeadja; az az ajánlat az összességében legelőnyösebb, amelynek az összpontszáma a legnagyobb. A súlyozás előtti pontszámot – ha szükséges – az ajánlatkérő 2 (két) tizedesjegyre kerekíti. A súlyozott pontszámot – ha szükséges – az ajánlatkérő szintén 2 (két) tizedesjegyre kerekíti.

5. Dokumentáció és tájékoztatás
A pályázati dokumentáció az alábbiakat tartalmazza:
1. Pályázati felhívás;
2. Pályázati adatlap;
3. Ajánlattevői nyilatkozat;
4. Alvállalkozókra vonatkozó nyilatkozat;
5. PDF dokumentumok titkosításának lépéseit bemutató útmutató;
6. Műszaki leírás;
7. Műszaki specifikáció és ajánlati táblázat;
8. Szerződéstervezet.
A pályázattal kapcsolatban további információ kérhető a pályázati kapcsolattartótól.

6. Ajánlattételi határidő
Az ajánlat benyújtásának határideje:
2026. október 7. 13:00 óra 00 perc
A pályázat akkor minősül határidőben benyújtottnak, ha a fenti időpontig az ajánlatkérőhöz beérkezik.

7. A pályázat benyújtásának módja
A pályázat benyújtható papíralapon vagy elektronikus úton.
7.1. Papíralapú benyújtás
A pályázatot zárt borítékban, személyesen vagy postai úton kell benyújtani az alábbi címre:
Székesfehérvár Városgondnoksága Kft.
8000 Székesfehérvár, Szent Vendel utca 17/A.
A borítékon jól láthatóan fel kell tüntetni:
„PÁLYÁZAT – Professzionális kéziszerszámok és építőipari kisgépek beszerzése”


7.2. Elektronikus benyújtás
A pályázat elektronikus úton, jelszóval védett, titkosított PDF dokumentumként nyújtható be az alábbi e-mail-címre:
sari.viktoria@varosgondnoksag.hu
Az e-mail tárgyában fel kell tüntetni:
„PÁLYÁZAT – Professzionális kéziszerszámok és építőipari kisgépek beszerzése”
Az e-mail szövegében fel kell tüntetni a pályázó nevét és elérhetőségeit.
A titkosított dokumentum feloldásához szükséges jelszót a pályázó köteles SMS-ben megküldeni a kapcsolattartó részére a bontási határidőt követő 15 percen belül az alábbi telefonszámra:
+3670-6699-168
Az SMS-ben a pályázó azonosítására alkalmas adatot is fel kell tüntetni.
Amennyiben a jelszó nem érkezik meg, késedelmesen érkezik meg, hibás vagy hiányos, és emiatt a pályázat a bontás időpontjában nem válik megismerhetővé, a pályázat érvénytelen.

Az ajánlattevők a pályázati felhívással és dokumentációval kapcsolatban írásban kérhetnek kiegészítő tájékoztatást a pályázati kapcsolattartótól. Az ajánlatkérő a pályázati feltételek értelmezését érintő kérdésekre adott válaszokat – a kérdező személyének megjelölése nélkül – valamennyi érdeklődő számára azonos feltételekkel, a pályázati felhívás közzétételének helyén teszi hozzáférhetővé.


8. Hiánypótlás
Ajánlatkérő a pályázatok vizsgálata során hiánypótlási lehetőséget biztosíthat.
Az ajánlati ár, valamint az értékelési részszempontokra tett vállalások utólagos módosítására a hiánypótlás keretében nincs lehetőség.
Hiánypótlás nem eredményezheti a megajánlott termék, gyártó vagy típus olyan megváltoztatását, amely az ajánlat műszaki tartalmának módosítását jelenti.

9. A pályázatok felbontása
A pályázatok felbontásának helye megegyezik az ajánlatok benyújtásának címével.
A pályázatok felbontására az ajánlattételi határidő lejártának időpontjában, azaz:
2026. október  7. 13 óra 00 perckor kerül sor.
A pályázók a bontáson jelen lehetnek.
A bontásról jegyzőkönyv készül, amelyet valamennyi ajánlatot benyújtott pályázó részére meg kell küldeni.
10. Az eredmény közlése
Az eljárás eredményéről Ajánlatkérő írásban tájékoztatja a pályázókat.

11. Szerződéskötés
A szerződéskötés tervezett időpontja:
2026. október 12.
A nyertes ajánlattevővel Ajánlatkérő a pályázati dokumentáció részét képező szerződéstervezet alapján köt szerződést.

12. Egyéb rendelkezések
12.1. Az ajánlat kötelező tartalma
Az ajánlatnak tartalmaznia kell különösen:
· a kitöltött Pályázati adatlapot;
· az Ajánlattevői nyilatkozatot;
· az alvállalkozókra vonatkozó nyilatkozatot;
· a részvételi feltételek igazolására szolgáló dokumentumokat;
· a hiánytalanul kitöltött Műszaki specifikáció és ajánlati táblázatot, amely tartalmazza:
· valamennyi megajánlott eszköz gyártójának és pontos típusának megjelölését; 
· a megajánlott eszközök Ajánlatkérő által meghatározott minimálisan elvárt műszaki paramétereknek való megfelelősége egyértelmű megállapításához szükséges főbb műszaki paramétereket;
· a megajánlott eszközök gyártói műszaki adatlapját vagy kezelési útmutatóját és EU-megfelelőségi nyilatkozatát;
· hivatalos gyártói vagy márkakereskedői igazolást arra vonatkozóan, hogy az ajánlattevő jogosult a megajánlott márka hivatalos kiterjesztett garanciájának regisztrálására és a hivatalos márkaszerviz-háttér biztosítására;
· Szerviz- és szolgáltatások-vállalási nyilatkozatot: A Szállító vállalja a maximum 5 munkanapos garanciális szervizidőt, illetve ennél kedvezőbb (rövidebb) javítási határidőt, továbbá a 6. munkanaptól kezdődően az ingyenes cseregép biztosítását;
· Akkumulátor-kompatibilitási nyilatkozatot arról, hogy valamennyi megajánlott akkumulátoros gép egyazon akkumulátor-platformon működik, és fizikailag, valamint elektronikusan kompatibilis a megajánlott akkumulátorokkal (Ajánlatkérő felhívja a figyelmet, hogy nem megfelelő az ajánlat, amennyiben harmadik fél által gyártott akkumulátor-adapter alkalmazását feltételező megoldást tartalmaz).
12.2. Érvénytelenség
A pályázat érvénytelen, ha:
· nem felel meg a pályázati felhívásban vagy a műszaki leírásban foglalt követelményeknek;
· a kizáró okok fennállnak;
· valótlan adatot tartalmaz;
· nem a meghatározott módon kerül benyújtásra;
· határidőn túl érkezik be;
· az ajánlattevő nem valamennyi tételre tesz ajánlatot;
· elektronikus benyújtás esetén a titkosított dokumentum feloldásához szükséges jelszó nem érkezik meg, késedelmesen érkezik meg, hibás vagy hiányos, és emiatt a pályázat a bontás időpontjában nem válik megismerhetővé.
Ajánlatkérő felhívja a figyelmet, hogy amennyiben bármely megajánlott gép az ajánlatból egyértelműen nem beazonosítható (a gyártó és típus nem kerül megadásra), az ajánlat hiánypótlás nélküli érvénytelenségét eredményezi. 
Ajánlatkérő felhívja továbbá a figyelmet, hogy az ajánlatban megajánlott gép módosítására hiánypótlás keretében nincs lehetőség.
12.3. Ajánlatkérő fenntartja a jogot, hogy:
· az eljárást eredménytelennek nyilvánítsa;
· a pályázati felhívás feltételeit módosítsa;
· a pályázati felhívást a szerződés megkötése előtt visszavonja vagy a beszerzési eljárást megszüntesse;
· szükség esetén ártárgyalást kezdeményezzen.


PÁLYÁZATI ADATLAP


Professzionális kéziszerszámok és építőipari kisgépek beszerzése tárgyában benyújtott ajánlathoz
Ajánlattevő adatai
Ajánlattevő neve:
…………………………………………………………………………
Székhelye / címe:
…………………………………………………………………………
Telefonszáma:
…………………………………………………………………………
E-mail címe:
…………………………………………………………………………

A tárgyban megjelölt pályázati eljárásban – a pályázati felhívásban meghatározott értékelési szempontok alapján – az alábbi ajánlatot teszem:
1) Megajánlott összesített nettó beszerzési ár (nettó Ft) (az ajánlattevő által beárazott Műszaki specifikáció és Ajánlat táblázat Ajánlati ár összesen (nettó Ft) sorában megajánlott összeg):
nettó ……………………………………………….. Ft
2) Jótállás időtartama a gépek esetén (hónap) (minimum 36 hónap; az ajánlatkérő a 60 hónap és ennél kedvezőbb megajánlásokra egyaránt a maximális pontszámot adja): 
…………. hónap
3) Jótállás időtartama akkumulátorok és töltők esetén (hónap) (minimum 24   hónap; az ajánlatkérő a 36 hónap és ennél kedvezőbb megajánlásokra egyaránt a maximális pontszámot adja):
…………. hónap

Kelt: ………………………………, 202…… év ………………… hó ……… nap


…………………………………………
cégszerű aláírás



AJÁNLATTEVŐI NYILATKOZAT

Alulírott ………………………………………………… (név), mint a(z) ……………………………………………………………… (cég/szervezet neve) ajánlattevő képviselője a Székesfehérvár Városgondnoksága Kft. ajánlatkérő Professzionális kéziszerszámok és építőipari kisgépek beszerzése tárgyú pályázati eljárásában az alábbi nyilatkozatokat teszem:
1. Nyilatkozom, hogy az általam képviselt szervezet nem áll a pályázati felhívás 3. pontjában meghatározott kizáró okok hatálya alatt. 
2. Nyilatkozom, hogy a szerződés teljesítéséhez nem veszek igénybe olyan alvállalkozót, aki a pályázati felhívás 3. pontjában meghatározott kizáró okok hatálya alatt áll.
3. Nyilatkozom, hogy a pályázati felhívásban, a műszaki dokumentációban (amennyiben rendelkezésre bocsátásra került), valamint a szerződéstervezetben foglalt feltételeket elfogadom, és nyertesség esetén – mint nyertes ajánlattevő – a szerződést teljesítem. 


Kelt: ………………………………, ……… év ………………… hó ……… nap

…………………………………
cégszerű aláírás



AJÁNLATTEVŐI NYILATKOZAT
ALVÁLLALKOZÓKRÓL*

Alulírott ………………………………………………………………… (név), mint a(z) ………………………………………………… (cég/szervezet neve) ajánlattevő képviselője a Székesfehérvár Városgondnoksága Kft. ajánlatkérő „Professzionális kéziszerszámok és építőipari kisgépek beszerzése” tárgyú pályázati eljárásában az alábbi nyilatkozatot teszem:
a) Alvállalkozó igénybevételére vonatkozó nyilatkozat
Kijelentem, hogy a szerződés teljesítéséhez (a megfelelő rész aláhúzandó)
VAN / NINCS olyan rész, amelynek teljesítéséhez alvállalkozót veszek igénybe.
Amennyiben alvállalkozó igénybevételére kerül sor, az érintett részek (munkafolyamatok) a következők:
· ………………………………………………………………… 
· ………………………………………………………………… 
b) Az igénybe venni kívánt alvállalkozók
Kijelentem, hogy a fenti részek teljesítéséhez az alábbi alvállalkozókat kívánom igénybe venni:
	Alvállalkozó neve, székhelye, adószáma
	A beszerzésnek az a része (munkafolyamat), amelynek teljesítésében az alvállalkozó közre fog működni

	
	

	
	



Kelt: ………………………………, ……… év ………………… hó ……… nap


…………………………………
cégszerű aláírás




*Megjegyzés:
A jelen nyilatkozat b) pontját kizárólag abban az esetben kell kitölteni, ha az ajánlattevő a szerződés teljesítéséhez alvállalkozót vesz igénybe.

4, A dokumentum feltoltését kdvetden kell megadni a dokumentum védelmét szolgdld jelszot!

A rendszer felkinal egy automatikusan generalt jelszét, de lehetéség van sajat megadasara is. Utdbbi
esetben érdemes erds kodot valasztani, amely legaldbb 8 karakter hosszu, tartalmaz kis- és nagybetiit,
valamint specidlis karaktereket.

Fontos, hogy erre a jelszéra emlékezzen, mert a dokumentum bekiildését kovetGen ezt a kodot kell SMS-
ben megkiildeni a pélyazati felhivdsban megadott telefonszdmra.

PDF24 Tools s winden essior e

PDF védelme

Védje a PDF féjlokat jelszéval, és adja meg elérhetéséguket

£ ingyenes  Online  Koritozisok nélil

ooox

e

5, A jelsz6 megadasat kdvetSen kattintson a PDF védelme gombra.

6, Az oldal néhany masodperc alatt elvégzi a dokumentum titkositasat, ezt kdvetéen a letdltés gombra
kattintva tudja let6lteni a titkositott PDF-et.

PDF-TITKOSITAS

A PDF titkositasa jelszéval védi meg a dokumentum tartalmdt az illetéktelen hozzaféréstdl, ezért

elektronikusan bekuldott palyazatokat kizardlag titkositott formaban lehet elfogadni.

Kérjik a palyazokat, hogy a dokumentum megnyitasahoz sziikséges feloldé kédot SMS-ben kiildjék meg az
Ajanlatkérd altal a palyazati felhivasban megadott telefonszamra, legkésébb a bontasi hatarid6t kovets 15
(tizen6t) percen beliil. Az SMS-ben a feloldé kdd mellett kérjik tintetni a palyazé nevét vagy a pélyazat
targyat annak érdekében, hogy a beérkezett kdd egyértelmiien beazonosithato legyen.

A titkositas m(ikodik mind PDF-, mind pedig Word-fajlok esetén.

A PDF-TITKOSITAS LEPESROL-LEPESRE:

1, A titkositdshoz a PDF24 Tools weboldal haszndlatat javasoljuk, megnyitdsahoz kattintson az aldbbi
linkre: https://tools.pdf24.org/hu/pdf-vedelme

2, A dokumentum feltéltéséhez kattintson a FAJLOK KIVALASZTASA gombra.

3, A fajl-kezel6ben vélassza ki feltolteni kivant PDF- vagy Word-dokumentumot, és kattintson duplan ra
(3/A), vagy a megnyitas gombra (3/B).





